ROMÂNIA                                                                               SE APROBĂ

JUDEŢUL TIMIŞ                                                                      PRIMAR

PRIMĂRIA TIMIŞOARA                                        GHEORGHE CIUHANDU

DIRECŢIA EDILITARĂ

NR._______________




REFERAT
privind  aprobarea garantării creditului de 15 mil. Euro necesar realizării investiţiei „Turbine cu gaz de capacitate electrică totală de 20 MW şi o capacitate termică de 29 MW” la S.C. „Colterm” S.A. Timişoara


Având în vedere referatul S..C..Colterm S.A. înregistrat cu nr RE2006-00232 din 19.09.2006 şi  .prevederile legale în vigoare, în conformitate cu dispoziţiile actului constitutiv al societăţii corelat cu bugetul de venituri şi cheltuieli, Consiliul Local al Municipiului Timişoara în calitate de unic acţionar aprobă programul de investiţii al companiei,


Ştiut fiind faptul că pentru eficientizarea activităţii companiei şi scăderea preţului de producere a energiei termice este necesar ca societatea să-şi diversifice şi rentabilizeze investiţiile,
Având în vedere că în această perioadă au fost finalizate discuţiile cu reprezentanţii B.E.R.D. care au avut ca scop accesarea unui împrumut necesar pentru cumpărarea, proiectarea şi instalarea unei turbine cu gaz de capacitate electrică totală de 20 MW şi cu o capacitate termică de 29 MW,

 Ţinând cont de faptul că realizarea acestei investiţii va conduce la ridicarea calităţii activităţii desfăşurate şi va asigura un preţ al gigacaloriei sub limita medie a preţului la nivel naţional,
Având în vedere că prin Hotărârea nr. 335 / 25.07.2006 s-a aprobat Lista de Clauze privind principalii termeni şi clauzele propuse de către B.E.R.D. în vederea accesării unui credit necesar realizării investiţiei „Turbine cu gaz de capacitate electrică totală de 20 MW şi cu o capacitate termică de 29 MW” la  S.C. Compania Locală de Termoficare „COLTERM” S.A. Timişoara,

În conformitate cu prevederile Hotărârii Consiliului Local al Municipiului Timişoara  343/25.07.2006 privind aprobarea Studiului de fezabilitate „Echiparea CET Timişoara Centru cu noi unităţi de cogenerare” şi realizarea investiţiei,

Ţinând cont de Scrisoarea reprezentantului B.E.R.D. prin care se arată că se acceptă transferarea garanţiei constituită de către Consiliul Local al Municipiului Timişoara pentru Regia Autonomă Apă şi Canal „AQUATIM” Timişoara, către S.C. Compania Locală de Termoficare „COLTERM” S.A. Timişoara în vederea garantării creditului de 15.000.000 euro, 

Având în vedere cerinţa Ministerului Finanţelor Publice prin care se solicită completarea Hotărârii nr. 335 / 25.07.2006 a Consiliului Local al Municipiului Timişoara în sensul includerii unei clauze care să prevadă expres că garantarea creditului se face de către Consiliul Local al Municipiului Timişoara,
Propunem Consiliului Local al Municipiului Timişoara:


Completarea  Hotărârii Consiliului Local al Municipiului Timişoara  nr. 335 / 25.07.2006 pentru aprobarea Listei de Clauze privind principalii termeni şi clauzele propuse de către B.E.R.D. în vederea accesării unui credit necesar realizării investiţiei „Turbine cu gaz de capacitate electrică totală de 20 MW şi cu o capacitate termică de 29 MW” la  Compania Locală de Termoficare „COLTERM” S.A. Timişoara.

